Finantsmaailm on alates Taleb'i "The Black Swan" nimelise raamatu ilmumisest olnud nimetatud kontseptsioonist vaimustuses, eriti just riskijuhtimise aspektist lähtudes, ja on püüdnud  erinevate stsenaariumianalüüside, stress-testide ning riskimudelite koostamisel arvesse võtta ka neid niinimetatud võimalikke ootamatuid sündmusi. Kuigi Taleb'i käsitluse kohaselt võivad "musta luige" sündmused olla nii positiivse kui ka negatiivse mõjuga, on need finantsmaailmas kujunenud pigem ootamatu riski realiseerumise sünonüümiks.